Atlete kan hulle by meerkamp toets - Sport - Republikein
Saturday, January 19th, 04:09:30
Atlete kan hulle by meerkamp toets
11 January 2019 | Sport
Die ATKV Meerkamp word môremiddag in die Onafhank­likheidstadion aangebied, nadat dit die afgelope jare gevestig is as 'n geleentheid vir baan- en veldatlete om hul veelsydigheid in 'n ver­skeidenheid items op die proef te stel.
Dit bied ook 'n geleentheid aan plaaslike atlete om hul gereedheid vir die komende seisoen te toets.
Inskrywings beloop N$80 per atleet per item vir die vyfkamp, of N$50 vir diegene wat vir die individuele items wil inskryf. Laat inskrywings môre voor die byeenkoms beloop N$100.
Atlete ding saam in hul onder­skeie items mee, maar word opgeweeg volgens die puntetabel se beoordeling van die prestasie in sy/haar eie ouderdomsgroep.
Die afstande, hoogtes van hekkies of gewig van die implemente word volgens elke ouderdomsklas toegepas.
Deelnemende atlete moet by 'n klub geregistreer wees en die klub moet by die streekvereniging geaffilieer wees.
Ses verskillende kategorieë word vir die meerkamp aangebied, naamlik:
Vyfkamp vir laerskole (seuns en meisies onder 13): verspring, kortafstand hekkies, 60 m, gewigstoot, 800 m.
Vyfkamp vir hoërskole (seuns en meisies): hoogspring, 100/110 m hekkies, 100 m, gewigstoot, 400 m.
Vyfkamp vir mans (30-plus) en meestersvroue: Kortafstand hekkies, hoogspring, gewigstoot, verspring, 800m.
Vyfkamp worpe vir meesters, senior mans en vroue (30-plus): hamergooi, gewigstoot, diskusgooi, spiesgooi, kort hamergooi.
Vierkamp worpe (hoërskoolseuns en meisies, 16 jaar en ouer): hamergooi, gewigstoot, diskusgooi, spiesgooi.
Individuele program (o.17, o.19, seniors en meesters): 100m, 200m, 400m, 1500m, hoogspring, verspring.
Vyfkamp vir seuns en meisies onder 12, o.13 en o.15
14:00 80 meter hekkies, 14:30 gewigstoot (put B), 15:00 60 meter, 15:30 verspring, 16:00 800 meter.
Vyfkamp worpe vir mans en seuns o.15, o.17, o.19, seniors en meesters
14:00 hamergooi, 14:30 worpe, 15:00 gewigstoot, 15:30 diskusgooi, 15:00 spiesgooi.
Vyfkamp worpe vir vroue en meisies o.15, o.17, o. 19, seniors en meesters
15:00 hamergooi, 15:30 worpe, 16:00 gewigstoot, 16:30 diskusgooi, 17:00 spiesgooi.
Vyfkamp vir meesters en hoër­skole
14:30 100 hekkies of 80 hekkies, 15:00 hoogspring, 15:30 100 meter, 16:00 gewigstoot (put B), 16:30 800 meter.
14:45 200 meter vroue, 14:55 200 meter mans, 15:35 1500 meter vroue, 15:45 1500 meter mans, 16:15 100 meter vroue, 16:20 100 meter mans, 16:45 400 meter vroue, 17:00 400 meter mans, 17:10 wisselaflos vroue, 17:20 wisselaflos mans, 14:30 verspring mans, 15:00 hoogspring vroue, 15:45 hoogspring mans, 15:45 verspring vroue.